hy hy hy hy hy hy hy hy hy hy hy hy hy hy hy hy it hy hy hy hy hy hy hy hy gu hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Հավանաբար իմ պատմությունը միակը չէ, ոչ էլ առանձնահատուկ է, բայց հավատացեք, այնքան եմ հոգնել, որ էլ չգիտեմ ինչ անեմ: Որոշեցի կիսվել: Անունները կուզեք փոխեք, կուզեք՝ ոչ, ինձ համար միևնույնն է:
Երեխա չեինք ունենում այն պատճառով, որ մենք մեր գլուխը չէինք կարող պահել: Արդեն 6 տարի է, ինչ ամուսնացած ենք: Սկեսրայրս վաղուց է մահացել, իսկ սկեսուրս մի տարի առաջ: Վարդանը տան միակ տղան է:
Եղավ, որ ստիպված ուղեղիս զոռ տվեցի ու մի գործ հնարեցի… կարևոր չէ, թե ինչ, կարևորն այն է, որ պետք էր մի բան անել, որ ճահճից դուրս գայինք, որ նորմալ ընտանիք դառնայինք: Կհարցնեք՝ եթե այդպիսի պայմաններ են, ինչո՞ւ չեմ թողնում ամուսնուս… Ես էլ չգիտեմ, երևի կապվել էի, երևի մեղքս էր տալիս, երևի սիրում էի…
Ձեռնարկածս գործի մեջ սկսեցի հաջողություն գրանցել: Արդեն գումար էի աշխատում, սկսել էինք նորմալ սնունդ ուտել, նորմալ հագնվել: Բայց Վարդանը նույնն էր մնացել: Ավելին, սկսել էր տեղի, անտեղի խայթել, շշպռել, թե՝ «Իյա՜, մադամն արդեն փող կաշխատի, որոշել է հրամաններ արձակել»: Դա այն դեպքերում էր, երբ մի հարցով դիմում էի նրան: Կամ՝ եթե հանկարծ ասեի. «Ինչ կլինի, օգնիր, ժամանակս չի բավարարում», կպատասխաներ. «Ինչ է՝ փող կաշխատիս, արհամարհական տոնով հետս կխոսաս: Կարո՞ղ է գիտես թիմիդ աղջիկներից եմ, կամ ծառա ես տունը վարձել»: Այս երկխոսություններն էին մեր տանը:
Երբ մի անգամ խոսք բացեցի երեխա ունենալու մասին, նրա կատաղությունն անցավ սահմանները. «Էդ երեխուն ո՞վ պտի պահե՝ մե՞րդ: Չէ մե չէ՝ զոքանչ պտի ֆըռցնեմ: Դու քիչ ես, ընիկ վրադիր պտի մուննաթ գա վրե՞ս: Տղեքը պտի ըսեն՝ զոքանչ բերե կպահե՞»: Միևնույն ժամանակ չմոռացավ զգուշացնել. «Էրեխա օր ունեցար՝ գործե՞րդ ով պտի էնե, հազիվ տունը կապեկմ-էրկուս կմտնի»:
Մի՞թե ես այդքան հիմար էի, որ այս տարիների ընթացքում կարծում էի, որ նա կփոխվի: Մի՞թե ամեն ինչ այնքան բացահայտ ու ցայտուն չէր, որ չէի հասկանում, որ նա երբեք չի փոխվի: Մի՞թե այդքան ժամանակ էր պետք, որ կյանքիցս կորցնեի: Ճիշտ են ասում՝ սերը կույր է:
Ես նրան թողեցի, հեռացա: Արդեն կես տարի անցել է: Վերջապես ազատվել եմ նրան մեղքալու զգացողությունից: Եվ այդ ժամանակ նոր միայն հասկացա, որ նրան երբևէ չեմ սիրել:
«Շրջապատը» տպագրում է կյանքի իրական պատմություններ:
Գրեք shrjapat@gmail.com հասցեով կամ այցելեք մեզ` անձամբ կիսվելով ձեր հոգում կուտակվածով:
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: